ระเบียบธนาคารแห่งประเทศไทยที่ สกง. 5 /2563ว่าด้วยวาระการดํารงตําแหน่งและการพ้นจากตําแหน่งของกรรมการผู้ทรงคุณวุฒิในคณะกรรมการลงทุน และการประชุมของคณะกรรมการลงทุน----------------------------------อื่นๆ - 1. เหตุผลในการออกระเบียบ โดยที่ได้มีการตราพระราชกําหนดการรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563 กําหนดให้มีคณะกรรมการลงทุน ซึ่งมีหน้าที่และอํานาจคัดเลือกตราสารหนี้ภาคเอกชนภายใต้นโยบายและกรอบการลงทุนที่คณะกรรมการกํากับกองทุนเพื่อรักษาสภาพคล่องของการระดมทุนในตลาดตราสารหนี้กําหนด รวมถึงปฏิบัติหน้าที่อื่นตามที่ได้รับมอบหมาย โดยให้ธนาคารแห่งประเทศไทยกําหนดวาระการดํารงตําแหน่งและการพ้นจากตําแหน่งของกรรมการผู้ทรงคุณวุฒิในคณะกรรมการลงทุน และการประชุมของคณะกรรมการลงทุนอื่นๆ - 2. อํานาจตามกฎหมาย มาตรา 12 แห่งพระราชกําหนดการรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563อื่นๆ - 3. ขอบเขตการบังคับใช้ คณะกรรมการลงทุนตามพระราชกําหนดการรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563 และผู้เข้าร่วมประชุมอื่นๆ - 4. นิยาม ในระเบียบนี้ "พ.ร.ก. รักษาเสถียรภาพ " หมายความว่า พระราชกําหนดการรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563 "ผู้ว่าการ ธปท." หมายความว่า ผู้ว่าการธนาคารแห่งประเทศไทย "กองทุน" หมายความว่า กองทุนเพื่อรักษาสภาพคล่องของการระดมทุนในตลาดตราสารหนี้ที่จัดตั้งขึ้นตาม พ.ร.ก. รักษาเสถียรภาพ "คณะกรรมการลงทุน" หมายความว่า คณะกรรมการลงทุนของกองทุนเพื่อรักษาสภาพคล่องของการระดมทุนในตลาดตราสารหนี้ตามมาตรา 12 แห่ง พ.ร.ก. รักษาเสถียรภาพ "ประธานกรรมการ" หมายความว่า รองผู้ว่าการธนาคารแห่งประเทศไทยที่ผู้ว่าการ ธปท. มอบหมายให้ทําหน้าที่ประธานกรรมการในคณะกรรมการลงทุน "กรรมการ" หมายความว่า กรรมการในคณะกรรมการลงทุน โดยให้รวมถึงประธานกรรมการ และรองประธานกรรมการ "เลขานุการ" หมายความว่า พนักงานธนาคารแห่งประเทศไทยที่ผู้ว่าการ ธปท.แต่งตั้งให้ทําหน้าที่เลขานุการคณะกรรมการลงทุน "ที่ปรึกษา" หมายความว่า ที่ปรึกษาที่คณะกรรมการลงทุนแต่งตั้งตามมาตรา 13 วรรคสามแห่ง พ.ร.ก. รักษาเสถียรภาพ "การประชุมผ่านสื่ออิเล็กทรอนิกส์" หมายความว่า การประชุมของคณะกรรมการลงทุนที่ได้กระทําผ่านสื่ออิเล็กทรอนิกส์ โดยผู้ร่วมประชุมมิได้อยู่ในสถานที่เดียวกันและสามารถประชุมปรึกษาหารือและแสดงความคิดเห็นระหว่างกันได้ผ่านสื่ออิเล็กทรอนิกส์ "ผู้ร่วมประชุม" หมายความว่า กรรมการ เลขานุการ ที่ปรึกษา และผู้ช่วยเลขานุการของคณะกรรมการลงทุน และให้หมายความรวมถึงผู้ที่คณะกรรมการมีมติเชิญให้เข้าร่วมประชุม "สื่ออิเล็กทรอนิกส์" หมายความว่า สื่อบันทึกข้อมูลหรือสารสนเทศใด ๆ ที่ใช้วิธีการทางอิเล็กทรอนิกส์โดยการประยุกต์ใช้วิธีการทางอิเล็กตรอน ไฟฟ้า คลื่นแม่เหล็กไฟฟ้า หรือวิธีอื่นใดในลักษณะคล้ายกัน และให้หมายความรวมถึงการประยุกต์ใช้วิธีการทางแสง วิธีการทางแม่เหล็ก หรืออุปกรณ์ที่เกี่ยวข้องกับการประยุกต์ใช้วิธีต่าง ๆ เช่นว่านั้นอื่นๆ - 5. เนื้อหา หมวดที่ 1วาระการดํารงตําแหน่งและการพ้นจากตําแหน่งของกรรมการผู้ทรงคุณวุฒิในคณะกรรมการลงทุน 5.1 ให้กรรมการผู้ทรงคุณวุฒิในคณะกรรมการลงทุน มีวาระการดํารงตําแหน่งคราวละสามปี หรือสิ้นสุดเมื่อกองทุนยุติการดําเนินการ ทั้งนี้ กรรมการผู้ทรงคุณวุฒิซึ่งพันจากตําแหน่งตามวาระอาจได้รับแต่งตั้งอีกได้ แต่จะดํารงตําแหน่งติดต่อกันเกินสองวาระไม่ได้ ในกรณีที่กรรมการผู้ทรงคุณวุฒิซึ่งพันจากตําแหน่งก่อนวาระ ให้มีการแต่งตั้งกรรมการผู้ทรงคุณวุฒิแทนตําแหน่งที่ว่างลง และให้นับเป็นวาระการดํารงตําแหน่งใหม่ เมื่อครบกําหนดตามวาระในวรรคหนึ่ง หากยังมิได้มีการแต่งตั้งกรรมการผู้ทรงคุณวุฒิขึ้นใหม่ ให้กรรมการผู้ทรงคุณวุฒิซึ่งพ้นจากตําแหน่งตามวาระนั้นอยู่ในตําแหน่งเพื่อปฏิบัติหน้าที่ต่อไปจนกว่าจะมีกรรมการผู้ทรงคุณฒิซึ่งได้รับแต่งตั้งใหม่เข้ารับหน้าที่ เว้นแต่รัฐมนตรีกําหนดให้ดําเนินการเป็นอย่างอื่น 5.2 นอกจากการพ้นจากตําแหน่งตามวาระ กรรมการผู้ทรงคุณวุฒิในคณะกรรมการลงทุน พ้นจากตําแหน่งเมื่อ(1) ตาย(2) ลาออก(3) ผู้ว่าการ ธปท. ให้ออกเนื่องจากบกพร่องในหน้าที่ หมวดที่ 2การประชุมของคณะกรรมการลงทุน 5.3 ในการประชุมของคณะกรรมการลงทุน ให้ประธานกรรมการเป็นผู้เรียกประชุมโดยให้แจ้งกรรมการทุกคนทราบล่วงหน้าไม่น้อยกว่า 3 วันทําการ เว้นแต่ในกรณีที่มีเหตุจําเป็นเร่งด่วนประธานกรรมการจะนัดประชุมโดยแจ้งให้กรรมการทราบล่วงหน้าน้อยกว่า 3 วันทําการก็ได้ การจัดระเบียบวาระการประชุม ให้จัดเรียงตามลําดับความสําคัญและความเร่งด่วนของเรื่องที่เสนอให้พิจารณา แต่ถ้ามีเรื่องที่ค้างพิจารณาจากการประชุมครั้งก่อน ให้พิจารณาเรื่องดังกล่าวให้เสร็จก่อนเริ่มพิจารณาเรื่องใหม่ เว้นแต่คณะกรรมการลงทุนจะกําหนดเป็นอย่างอื่นให้เลขานุการดําเนินการออกและจัดส่งหนังสือแจ้งวัน เวลา สถานที่นัดประชุมกับระเบียบวาระการประชุมพร้อมเอกสารที่เกี่ยวข้องให้กรรมการทราบ เรื่องที่จัดตามระเบียบวาระการประชุมแล้ว ที่ประชุมอาจมีมติถอนเรื่องออกจากวาระการประชุมได้ และให้บันทึกเหตุผลไว้ในรายงานการประชุม ในกรณีมีเรื่องเร่งด่วนใดนอกเหนือจากที่จัดไว้ในระเบียบวาระการประชุม ที่ประชุมอาจมีมติ ให้นําเรื่องเร่งด่วนนั้นมาพิจารณาเพิ่มเติมได้ โดยให้หมายเหตุและบันทึกความเห็นไว้ในรายงานการประชุมด้วยให้ผู้ร่วมประชุมทุกคนลงลายมือชื่อไว้เป็นหลักฐานในการประชุมทุกครั้ง 5.4 การประชุมของคณะกรรมการลงทุนต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะเป็นองค์ประชุม 5.5 ประธานในที่ประชุมมีอํานาจหน้าที่ดําเนินการประชุมและเพื่อรักษาความเรียบร้อยในการประชุมให้ประธานในที่ประชุมมีอํานาจออกคําสั่งใด ๆ ตามความจําเป็นได้ ในการประชุมของคณะกรรมการลงทุน ถ้าประธานกรรมการไม่อยู่ในที่ประชุมหรือไม่อาจมาประชุมได้ ให้รองประธานกรรมการเป็นประธานในที่ประชุม แต่ในกรณีไม่มีรองประธานกรรมการ หรือรองประธานกรรมการไม่อยู่ในที่ประชุมหรือไม่อาจมาประชุมได้ ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุม 5.6 ในการประชุมของคณะกรรมการลงทุน หากกรรมการ เลขานุการ หรือผู้ช่วยเลขานุการมีส่วนได้เสียในเรื่องที่พิจารณาอยู่ ให้แจ้งให้ที่ประชุมทราบ และมิให้เข้าร่วมประชุมในเรื่องนั้น เว้นแต่คณะกรรมการลงทุนมีคําวินิจฉัยชี้ขาดให้เข้าร่วมพิจรณาหรือเข้าร่วมประชุมในเรื่องนั้นได้ ในกรณีที่ปรึกษามีส่วนได้เสียในเรื่องที่พิจารณาอยู่ ให้แจ้งให้ที่ประชุมทราบและให้เข้าร่วมประชุมในเรื่องนั้นเพื่อให้ข้อมูลและมุมมองที่เป็นประโยชน์ต่อการดําเนินการของคณะกรรมการลงทุนได้เว้นแต่คณะกรรมการลงทุนมีคําวินิจฉัยขี้ขาดเป็นอย่างอื่น 5.7 การมีมติวินิจฉัยขี้ขาดของที่ประชุมให้ถือเสียงข้างมาก กรรมการคนหนึ่งย่อมมีเสียงหนึ่งในการออกเสียงลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด การลงมติของที่ประชุมในการประชุมทุกครั้ง ให้เลขานุการสรุปประเด็นการประชุมพร้อมทั้งมติที่ประชุม หากไม่มีกรรมการผู้ใดคัดค้าน ให้ถือเป็นมติคณะกรรมการ ในกรณีที่มีกรรมการคัดค้านในประเด็นใดที่เลขานุการกล่าวสรุปตามความในวรรคหนึ่ง ให้ที่ประชุมคณะกรรมการวินิจฉัยชี้ขาดและให้ถือเป็นมติคณะกรรมการ 5.8 ในการทํานิติกรรมสัญญากับบุคคลภายนอก ให้ประธานกรรมการเป็นผู้ลงนามแทนคณะกรรมการลงทุน เว้นแต่ระเบียบนี้หรือคณะกรรมการลงทุนจะกําหนดเป็นอย่างอื่น 5.9 ระเบียบ ประกาศ หรือหนังสืออื่นใดของคณะกรรมการลงทุน ให้ประธานกรรมการเป็นผู้ลงนาม เว้นแต่ระเบียบนี้หรือคณะกรรมการลงทุนจะกําหนดเป็นอย่างอื่น 5.10 ในการประชุมต้องมีรายงานการประชุมเป็นหนังสือ ซึ่งอย่างน้อยต้องมีรายละเอียด ดังต่อไปนี้(1) รายชื่อกรรมการที่มาและไม่มาประชุม รวมทั้งรายชื่อผู้ร่วมประชุม(2) เรื่องหรือประเด็นตามที่นําเสนอต่อที่ประชุม(3) ความเห็นของที่ประชุม(4) มติของที่ประชุม 5.11 เลขานุการมีหน้าที่ออกหนังสือเชิญประชุม จัดทํารายงานการประชุม เก็บรักษาระเบียบวาระการประชุม เอกสารที่เกี่ยวข้อง และรายงานการประชุม หรือดําเนินการใด ๆ ตามระเบียบนี้หรือตามที่กรรมการของคณะกรรมการลงทุนมอบหมาย ตลอดจนดําเนินงานด้านธุรการ การส่งหนังสือเชิญประชุมและเอกสารประกอบการประชุม จะส่งโดยจดหมายอิเล็กทรอนิกส์ก็ได้ ในการนี้ เลขานุการต้องจัดเก็บสําเนาหนังสือเชิญประชุมและเอกสารประกอบการประชุมไว้เป็นหลักฐาน โดยจะจัดเก็บในรูปข้อมูลอิเล็กทรอนิกส์ก็ได้ 5.12 การเปิดเผยหรืองดเปิดเผยรายงานการประชุมทั้งหมดหรือบางส่วน ให้เป็นไปตามมติของคณะกรรมการลงทุน ทั้งนี้ ภายใต้กฎหมายว่าด้วยข้อมูลข่าวสารของราชการ หมวดที่ 3การประชุมผ่านสื่ออิเล็กทรอนิกส์ 5.13 ในการจัดการประชุมผ่านสื่ออิเล็กทรอนิกส์ ให้เลขานุการเป็นผู้ทําหน้าที่ดูแลและบริหารจัดการการประชุม โดยให้ถือปฏิบัติตามประกาศกระทรวงเทคโนโลยีสารสนเทศและการสื่อสารว่าด้วยมาตรฐานการรักษาความมั่นคงปลอดภัยของการประชุมผ่านสื่ออิเล็กทรอนิกส์โดยอนุโลม5.14 ในการประชุมผ่านสื่ออิเล็กทรอนิกส์ เลขานุการต้อง(1) จัดให้ผู้ร่วมประชุมแสดงตน เพื่อร่วมประชุมผ่านสื่ออิเล็กทรอนิกส์ก่อนร่วมการประชุม(2) จัดทํารายงานการประชุมเป็นหนังสือตามที่กําหนดใน 5.10(3) จัดให้มีการบันทึกเสียงหรือทั้งเสียงและภาพ แล้วแต่กรณี ของผู้ร่วมประชุมทุกคน ตลอด ระยะเวลาที่มีการประชุมในรูปข้อมูลอิเล็กทรอนิกส์เว้นแต่เป็นการประชุมลับ และให้ถือเป็นส่วนหนึ่งของรายงานการประชุม 5.15 ในการประชุมผ่านสื่ออิเล็กทรอนิกส์ หากมีกรณีที่ต้องจ่ายเบี้ยประชุมให้แก่ผู้ร่วมประชุมให้จ่ายเบี้ยประชุมแก่ผู้ร่วมประชุมซึ่งได้แสดงตนเข้าร่วมประชุมผ่านสื่ออิเล็กทรอนิกส์ได้ หมวดที่ 4เบ็ดเตล็ด 5.16 ให้ประธานกรรมการรักษาการตามระเบียบนี้สําหรับการประชุมของคณะกรรมการลงทุน และให้มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ กับให้มีอํานาจออกประกาศหรือคําสั่งเพื่อปฏิบัติการตามระเบียบนี้ด้วยอื่นๆ - 6. วันเริ่มต้นบังคับใช้ ตั้งแต่วันที่ 22 เมษายน 2563ผู้มีอํานาจลงนาม - ประกาศ ณ วันที่ 22 เมษายน 2563 (นายวิรไท สันติประภพ)ผู้ว่าการธนาคารแห่งประเทศไทย